**KITÖLTÉSI ÚTMUTATÓ**

**Adatszolgáltatás az egyéni illetményekről és keresetekről**

**2025. október**

(Nyilvántartási szám: 1668)

**FŐBB TUDNIVALÓK**

* Az adatszolgáltatást **2025.** **október hónapról, bizonyos adatok esetében 2025 egész évről, a KARÁT rendszeren keresztül a KSH-nak kell teljesíteni;**
* **Beküldési határidő: 2026. január 30.**

1. **ÁLTALÁNOS TUDNIVALÓK**

# 

# Adatszolgáltatási kötelezettség

Az egyes adatszolgáltató szervezetek és a KSH között kötött együttműködési megállapodás értelmében az adatszolgáltatási kötelezettséget a KARÁT rendszeren keresztül, elektronikus úton kell teljesíteni.

Adatszolgáltatók: költségvetési intézmények teljeskörűen.

**II. Az adatgyűjtés célja**

Az adatgyűjtés célja, hogy átfogó képet adjon az illetmények, bruttó keresetek, egyes kereset elemek és az egyéb munkajövedelem alakulásáról a foglalkoztatottak demográfiai jellemzőinek bontásában, és a hazai tájékoztatási kötelezettségen túl megalapozza az Európai Unió előírásainak megfelelő „Structure of Earnings Survey” nemzetközi adatszolgáltatás teljesíthetőségét.

**III. Mely intézményeknek kell adatot szolgáltatni?**

Az adatszolgáltatás mindazon költségvetési és társadalombiztosítási szervezetre (továbbiakban: költségvetési szervezet) kiterjed, amelyek az alább felsorolt törvények hatálya alá tartoznak:

1. 2011. évi CXCIX. tv. (Kttv.) a közszolgálati tisztviselőkről
2. 2010. évi CXXII tv. a Nemzeti Adó- és Vámhivatalról
3. 2020. éviCXXX. törvény a Nemzeti Adó-és Vámhivatal személyi állományának jogállásáról
4. 2015. évi CXLIII. tv. a közbeszerzésekről
5. 2010. évi XLIII. tv. a központi államigazgatási szervekről, valamint a Kormány tagjai és az államtitkárok jogállásról
6. 2018. évi CXXV. tv. (Kit.) A kormányzati igazgatásról
7. 2019. évi CVII. tv (Küt.) a különleges jogállású szervekről és az általuk foglalkoztatottak jogállásáról
8. 2011. évi CLXII. tv. A bírák jogállásáról és javadalmazásáról;
9. 1997. évi LXVIII. tv. Az igazságügyi alkalmazottak szolgálati jogviszonyáról
10. 2011. évi CLXIV. tv. A legfőbb ügyész, az ügyészek és más ügyészségi alkalmazottak jogállásáról és az ügyészi életpályáról
11. 1992. évi XXXIII. tv. A közalkalmazottak jogállásáról;
12. 2020. évi C. törvény az egészségügyi szolgálati jogviszonyról
13. 2023. évi LII. törvény a pedagógusok új életpályájáról
14. 2015. évi XLII. tv (Hszt.) a rendvédelmi feladatokat ellátó szervek hivatásos állományának szolgálati jogviszonyáról
15. 4/2019 (III.11.) BM rendelet (RIASZ) a rendvédelmi igazgatási alkalmazottak rendvédelmi igazgatási szolgálati jogviszonyával összefüggő egyes szabályokról

## A 5/2022. (III. 31.) A belügyminiszter irányítása alá tartozó rendvédelmi feladatokat ellátó szervek rendvédelmi tisztjelöltjeiről és a rendvédelmi tisztjelölti szolgálati jogviszonyról szóló BM rendelet

## 5/2022. (VII. 12.) A Nemzeti Adó- és Vámhivatal tisztjelöltjeinek illetményéről és a tisztjelölti képzési költségek megtérítési kötelezettségéről szóló PM rendelet

1. 137/2024. (VI. 28.) Korm. rendelet a honvédek jogállásáról
2. 2018. évi CXIV. (Haj.) tv A honvédelmi alkalmazottak jogállásáról
3. 2012. évi I. tv. A Munka Törvénykönyvéről
4. 2012. évi XXXVI. tv. az Országgyűlésről
5. 2011. évi LXVI, az Állami Számvevőszékről és a 28/2022. (XII. 22.) ÁSZ intézkedés

**IV. A jelentés kitöltése**

A jelentés az Európai Unió statisztikai hivatala, az **Eurostat előírása alapján** került összeállításra. Amennyiben nyilvántartási rendszerükből a kért adatok közvetlenül, esetleg tételes kigyűjtéssel sem állapíthatók meg, gondos becsléssel megállapított adatokat kérünk jelenteni. Minthogy a hiányzó adatok tájékoztatási kötelezettségeink teljesíthetőségét és megbízhatóságát hátrányosan érintik, a nemzetközi statisztikai gyakorlatnak megfelelően **a szakszerű becsléssel készült adatokat elfogadjuk és nagyra értékeljük.**

Az illetményre és keresetre, illetve azok elemeire vonatkozó adatokat Ft-ban, a fizetett munkaóraszámot órában kérjük megadni. A dátumokat kérjük, hogy a Kitöltési útmutatóban megadott minta szerint adják meg!

Az adatok kitöltésekor a 2015. január 1-jétől érvényes [„**Útmutató a munkaügy-statisztikai adatszolgáltatáshoz**”](http://www.ksh.hu/docs/hun/info/02osap/utmutato_a_munkaugy_statisztikai_adatszolgaltatashoz_20150101.pdf) (Útmutató) című dokumentumban (KSH honlap 🡪 Adatszolgáltatóinknak 🡪 Nyomtatványok 🡪 Útmutatók, segédletek) leírtak az irányadók.

**V. A jelentés beküldése**

Vonatkozási időszak: 2025. október (bizonyos adatok esetén 2025. január-december)

Beküldési határidő: **2026. január 30.**

**VI. Az adatok utólagos módosítása**

Amennyiben az adatszolgáltató már beküldött adatait korrigálni kívánja, úgy azt a KARÁT rendszeren keresztül, a helyes adatokat tartalmazó file ismételt elküldésével teheti meg.

**VII. Az adatgyűjtés sajátosságai a KSH felé teljesítendő, egyéb intézményi munkaügyi statisztikákkal összehasonlításban**

* Az adatszolgáltatásba bekerülő foglalkoztatottak kiválasztásánál (lásd a „Kiről kell adatot szolgáltatni” pont alatt) a 3 napos szabály érvényesül: az Egyéni bérek (illetmények) és keresetek adatfelvétel keretében a **3 munkanapnál hosszabb ideig fizetés nélkül távol lévőkről** (ki- és belépők, táppénzen, betegszabadságon lévők stb.) **nem kell adatot szolgáltatni**;
* Az adatszolgáltatás a **fizetett munkaórák számáról és nem a ledolgozott órák számáról** vesz fel adatot; a fizetett szabadság és az ünnepnap is része a fizetett órák számának;
* A fizetett munkaórák számának mindig összhangban kell lennie a feltüntetett keresettel, vagyis a megadott kereset nem vonatkozhat csak a fizetett órák számában megadott munkaórákra.
* A keresetnek (LIAA114) ebben a felvételben NEM része a nem havi rendszerességgel fizetett prémium, jutalom, 13. és további havi fizetés. Viszont a kereset tartalmazza a havi rendszerességgel fizetett prémium, jutalom, 13. és további havi fizetést.

A kérdőívek kitöltése előtt kérjük, gondosan tanulmányozzák át a vonatkozó kitöltési útmutatót!

1. **RÉSZLETES KITÖLTÉSI ÚTMUTATÓ**

**A foglalkoztatottak adatairól**

**Kiről kell adatot szolgáltatni?**

Az adatszolgáltatás a KSH Útmutatójában meghatározott **teljes munkaidőben, valamint a nem teljes munkaidőben, illetve a havi átlagban 60 munkaóránál rövidebb munkaidőben alkalmazásban állókra** terjed ki. **Nem kell adatot közölni** **a foglalkoztatottról**, **ha**:

* nem tartozik bele az alkalmazásban állók állományi létszámába (Útmutató, I/2.2, 6. oldal);
* foglalkoztatott, a felvételre kerülő (október) hónapban **3 munkanapnál** hosszabb időre nem kapott munkabért (pl. táppénz, betegszabadság, nem fizetett távollét miatt, illetve, ha október folyamán a hónap 7-én vagy azután lépett be, vagy október 27-én vagy azelőtt lépett ki), akkor sem, ha a foglalkoztatott az állományi létszámba belekerülne;
* külföldön végez munkát, kivéve, ha külföldi kiküldetést teljesít;
* a munkaviszonyban állók részére a Foglalkoztatási Törvény alapján szervezett átképzésben vesz részt. (Nem tartoznak ebbe a körbe a munkahely megőrzését szolgáló programok keretében bértámogatásban és/vagy képzésben részesülők, mivel mind a képzés, mind a le nem dolgozott munkaidő, amire a bérkiegészítés jár, fizetett munkaidőnek számít, így róluk adatot KELL közölni.)

1. **Kollektív szerződés (LIAA001)**

Rendelkezik-e a szervezet kollektív bérmegállapodás(sok)kal?

5. almazott natkozási évre Kitöltáési útmuatólalkoztaottal alapilletményételmi igazgatási szolgálati jogvizsonyával össezfüggő e

* - en, amely több munkáltatóra kiterjed, és ezen belül jellemzően más elven alapul a szerveződés =3Igen, amely egy szervezetre érvényes = 1
* Igen, amely több munkáltatóra kiterjed, és ezen belül jellemzően ágazati, szakágazati = 2
* Igen, amely több munkáltatóra kiterjed, és ezen belül jellemzően más elven alapul

a szerveződés = 3

* Nem = 0

1. **Nem (M0095)**

Férfi =1

Nő =2

1. **Születési idő (LIAA101)**

A foglalkoztatott születési éve és hónapja. Példa:

1959. október:

|  |  |  |  |  |  |  |
| --- | --- | --- | --- | --- | --- | --- |
| 1 | 9 | 5 | 9 | 1 | 0 |  |

2000. január:

|  |  |  |  |  |  |  |
| --- | --- | --- | --- | --- | --- | --- |
| 2 | 0 | 0 | 0 | 0 | 1 |  |

1. **FEOR kód (M0571)**

A KSH elnökének 7/2010. (IV. 23.) számú közleményével kiadott Foglalkozások Egységes Osztályozási Rendszere (FEOR-08) alapján meghatározott, az adott munkakörre megadott jelzőszámot kell feltüntetni. Az egyértelműen nem besorolható esetekben azt a munkakörnek leginkább jellemző foglalkozáskódot kell jelölni, amely a természetes személy munkaidejének nagyobb részét kiteszi.

A KSH honlapján több segédlet is rendelkezésre áll a besorolások megkönnyítéséhez (<http://www.ksh.hu/feor_menu>).

1. **Legmagasabb befejezett iskolai végzettség (MLI06)**

* Általános iskola 0-7. évfolyama =10
* Általános iskola 8. évfolyama =20
* Szakképzettség érettségi bizonyítvány nélkül

(pl.: szakmunkásképző, szakiskolai bizonyítvány) =31

* Érettségi bizonyítvány szakképesítés nélkül (pl.: gimnáziumi érettségi) =32
* Érettségi bizonyítvány szakképesítéssel, képesítő bizonyítvány  
  (az érettségivel együtt szerzett szakma) =33
* Érettségire épülő iskolarendszerben szerzett középfokú szakképesítő

bizonyítvány =40

* Felsőoktatási (felsőfokú) szakképzésben szerzett bizonyítvány =50
* Főiskolai vagy felsőfokú alapképzésben (BA/BsC) szerzett oklevél

(vagy azzal egyenértékű oklevél) =60

* Egyetemi vagy felsőfokú mesterképzésben (MA/MsC) vagy

osztatlan képzésben szerzett oklevél (vagy azzal egyenértékű oklevél) =70

* Tudományos fokozatot igazoló oklevél (PhD, DLA) =80

**(10)** kódot kap az, aki egyáltalán nem járt iskolába, vagy az általános iskola 8. évfolyamánál alacsonyabb iskolai végzettsége van, függetlenül attól, hogy általános iskolában, 6 vagy 8 évfolyammal működő gimnáziumban fejezte azokat be.

**(20)** kódot kap, aki az általános iskola, vagy a 6 vagy 8 évfolyammal működő gimnázium 8. évfolyamát sikeresen befejezte. Továbbá ide tartoznak azok is, akik ennek megfelelő végzettséget szereztek vagy alapfokú végzettséget nem igénylő szakiskolai szakképesítést szereztek.

**(31)** ide tartozik a 2016. előtt megkezdett szakiskolai, speciális szakiskolai és szakmunkásképző iskolai képzésekben, illetve 2016. után megkezdett szakközépiskolai és szakiskolai képzésekben szerzett bizonyítvány.

**(32)** ide tartozik a gimnáziumi, illetve a 2016. előtt megkezdett szakközépiskolai képzésben szerzett érettségi bizonyítvány.

**(33)** ide tartozik 2016. előtt szakközépiskolában az érettségi-képesítő bizonyítvány, 2016. után szakgimnáziumban az érettségivel együtt szerzett szakmai képesítés (szakmai érettségi).

**(40)** ide tartozik 2016. előtt szakközépiskolában az érettségi-képesítő bizonyítvány, 2016. után szakgimnáziumban az érettségivel együtt szerzett szakmai képesítés (szakmai érettségi), a 2016. előtt technikumban, szakközépiskolában, illetve 2016. után szakgimnáziumban szerzett érettségihez kötött szakképesítő bizonyítvány.

**(50)** felsőfokú szakmai képzettséget adó végzettség, amely felsőfokú (egyetemi, főiskolai) végzettséget (diplomát) nem ad. A végzettség megszerzésének éve nem lehet 1999-nél korábbi. Ide tartoznak a 2013. előtt megkezdett felsőfokú OKJ-s szakképesítések is, amelyeket középiskolában és felsőoktatási intézményben egyaránt lehetett szerezni.

**(60)** a főiskolai, illetve 2005-től az egymásra épülő, többciklusú felsőoktatási szintek közül a felsőfokú alapképzésben (BA/BSc) szerzett végzettség (bachelor). A marxizmus-leninizmus esti egyetemi végzettségek közül csak az 1958–1982 között elvégzett – főiskolai szintű – szakosító tagozatok tekintendők főiskolai végzettségnek, a többi végzettség esetén, amihez középiskolai végzettség volt szükség, felsőfokú szaktanfolyamnak minősül, amit a felsőoktatási szakképzésben szerzett oklevélhez kell sorolni.

**(70)** az egyetemi, illetve 2005-től az egymásra épülő, többciklusú felsőoktatási szintek közül a felsőfokú mesterképzésben (MA/MSc) szerzett végzettség (master). Ide tartozik az osztatlan képzésben szerzett végzettség is. Nem tekinthető egyetemi, illetve főiskolai végzettségnek az egyetemi, főiskolai oklevél (diploma) előtt szerezhető végbizonyítvány (abszolutórium).

**(80)** PhD- (tudományos doktori képzés) és a DLA- (művészeti egyetemen mesterképzés) végzettség az egyetemi diploma birtokában szerezhető tudományos fokozat. Nem tartozik ebbe a csoportba az egyetemi (MA/MSc) oklevél megszerzésével egyidejűleg kapott doktori cím (jogász, orvos, fogorvos, gyógyszerész, állatorvos).

1. **A foglalkoztatás formája (MLI07)**

* Teljes munkaidőben alkalmazásban álló, közfoglalkoztatottak nélkül =1
* Nem teljes munkaidőben foglalkoztatott, közfoglalkoztatottak nélkül

(havi átlagban legalább 60 munkaóra teljesítés) =2

* Közfoglalkoztatás keretében teljes munkaidőben alkalmazásban álló =3
* Közfoglalkoztatás keretében nem teljes munkaidőben foglalkoztatott =4
* Munkaszerződés szerint havi átlagban 60 munkaóránál rövidebb

munkaidőben foglalkoztatott =5

A részmunkaidős és a teljes munkaidős besorolást az intézménynél szokásos heti munkaidő figyelembevételével a munkáltató végzi.

1. **Munkaszerződés, munkavégzésre irányuló megállapodás típusa (MLI08)**

* Határozatlan idejű munkaszerződés =1
* Határozott idejű munkaszerződés =2
* Tanulói szerződés =3
* Egyéb megállapodás (pl. az a tulajdonos, aki munkabérjellegű kifizetést kap) =4

1. **Munkavégzésre irányuló jogviszony kezdete 2025-ben (hó, nap) (LIAA112)**

Amennyiben a munkavállaló egész évben dolgozott, úgy a jogviszony kezdete:

|  |  |  |  |
| --- | --- | --- | --- |
| 0 | 1 | 0 | 1 |

Amennyiben 2025-ben lépett be, kérjük, a belépés hónapját és napját a fentiek szerint írják be! Ha a munkavállaló október 7-én vagy utána lépett be, róla nem kell adatot adni, mert októberben 3 napnál tovább volt távol fizetés nélkül.

1. **Munkavégzésre irányuló jogviszony vége 2025-ben (hó, nap) (LIAA121)**

Amennyiben a munkavállaló egész évben dolgozott, úgy a jogviszony vége:

|  |  |  |  |
| --- | --- | --- | --- |
| 1 | 2 | 3 | 1 |

Amennyiben 2025-ben lépett ki, kérjük, a kilépés hónapját és napját a fentiek szerint írják be! Ha a munkavállaló munkában töltött utolsó napja október 27-re vagy az előtti napra esett, róla nem kell adatot adni, mert októberben 3 napnál tovább volt távol fizetés nélkül.

1. **Szolgálati idő (év, hónap) (LIAA102)**

A munkavállaló **az adott szervezetnél** eltöltött, a 2025. októberi állapot szerinti szolgálati idejét kell beírni, év, hónap bontásban, függetlenül attól, hogy szerződése, illetve álláshelyének jellemzői (munkakör, heti munkaidő, jogviszony stb.) változtak-e.

Például:

6 év, 10 hónap:

|  |  |  |  |
| --- | --- | --- | --- |
| 0 | 6 | 1 | 0 |

15 év, 6 hónap:

|  |  |  |  |
| --- | --- | --- | --- |
| 1 | 5 | 0 | 6 |

Szervezeti változás, átalakulás esetén a munkajogi szempontból jogelőd szervezetnél eltöltött időt is figyelembe kell venni. A munkából történő 1 évnél hosszabb folyamatos távollétek (pl. GYES) teljes időtartamát figyelmen kívül kell hagyni. A szolgálati időbe a belépés hónapját is bele kell számítani, a belépés napjától függetlenül.

1. **Éves szabadság (nap) (LIAA103)**

A munkavállaló 2025. évre megállapított fizetett szabadságnapjainak száma, **az alap- és pótszabadságok együttes összege**. A szabadságnapok megadásánál figyelmen kívül kell hagyni az előző évről áthozott napokat, de a vonatkozási évre járó, de már igénybe vett napok számát nem kell levonni. Amennyiben a munkavállaló év közben lépett ki vagy be, a szabadságot az ott töltött jogviszony idejére kell megadni.

1. **Besorolási kulcsszám (MLI09)**

A változóban a foglalkoztatott előmeneteli rendszere szerinti besorolását jelző KULCSSZÁMÁT kell beírni a 2025. októberi állapotnak megfelelően.

1. **Heti munkaórák száma (LIAA104)**

Ebben a változóban a heti normál munkaórák számát kérjük megadni. Heti normál munkaidőnek azt a munkaórát kell tekinteni, amelyet a munkavállaló kinevezésében/munkaszerződésében rögzítettek, és elvárják, hogy ezen idő alatt munkát végezzen.

A heti normál munkaidő nem tartalmazza:

* + az utazás időtartamát,
    - * + az étkezési szünetet, kivéve, ha az része a munkaidőnek
        + az iskolában töltött időt,
        + az otthoni munkavégzést, amit nem a munkaszerződés alapján végeznek,
        + a túlmunkát.

A heti normál munkaidő maximuma teljes munkaidős munkavállalók esetében általánosságban 40 óra. A készenléti és ügyeleti munkakörökben dolgozók heti munkaórájának maximuma 72 óra.

A munkahelymegőrző pályázatok keretében képzésben részesülő munkavállalóknál a heti normál munkaidő része a képzésre fordított idő is.

1. **2025. október havi besorolás szerinti havi illetmény, alapilletmény, személyi alapbér (LIAA123)**

Ide kérjük beírni a foglalkoztatott 2025. októberében érvényes besorolás szerinti:

* Választott tisztségviselők illetményét,
* Kormányzati szolgálati jogviszonyban állók illetményét,
* A Kttv. hatálya alá eső kormánytisztviselők és köztisztviselők alapilletményét,
* A Küt. hatálya alá tartozó szervezeteknél foglalkoztatottak illetményét,
* Az Állami Számvevőszéknél foglalkoztatottak alapilletményét,
* OGY Hivatalánál foglalkoztatott köztisztviselők alapilletményét,
* NAV tv. hatálya alá eső kormánytisztviselők és pénzügyőrök alapilletményét,

1. Az egészségügyben dolgozók 2020. évi C. törvény az egészségügyi szolgálati jogviszonyról szerint járó illetményét

* Bírák, ügyészek, igazságügyi alkalmazottak alapilletményét,
* Közalkalmazottak garantált illetményét, amely magába foglalja a további szakképesítésért járó illetményrészt,
* A pedagógusok 2011. évi CXC. törvény és a 2023. évi LII. törvény a pedagógusok új életpályájáról szerint járó garantált illetményét,
* A rendvédelmi szerveknél hivatásos állományban lévők beosztási illetményét,

## A 5/2022. (III. 31.) A belügyminiszter irányítása alá tartozó rendvédelmi feladatokat ellátó szervek rendvédelmi tisztjelöltek alapilletményét

## 5/2022. (VII. 12.) A Nemzeti Adó- és Vámhivatal tisztjelöltjeinek alapilletményét

* A rendvédelmi szervek igazgatási alkalmazottainak alapilletményét,
* A honvédek jogállásáról szóló törvény hatálya alá tartozók alapilletményét,
* A honvédelmi alkalmazottak garantált illetményét, amely magába foglalja a további szakképesítésért járó illetményrészt,
* A Munka Törvénykönyve hatálya alá tartózóknál a személyi alapbérét.

A teljes hónapra járó, a kinevezésben szereplő (tényleges, teljes havi) összeget kell feltüntetni, akkor is, ha a foglalkoztatott nem dolgozta le október hónapban valamennyi munkanapját.

1. **Illetménykiegészítés, kötelező illetménypótlékok (LIAA124)**

Itt kell feltüntetni azt az illetménykiegészítés vagy illetménypótlék címén kapott összeget, amelyet a munkavállalók az alapilletményük mellett minden hónapban kötelezően – törtvény szerint - megkapnak. Ida tartoznak pl.:

* Nemzeti Adó- és Vámhivatal kormánytisztviselői és pénzügyőrei esetében a szolgálati időpótlékot és közszolgálati pótlékot,
* Bírák, ügyészek, igazságügyi alkalmazottak beosztási pótlékát, címpótlékát
* Közalkalmazottak esetén a vonatkozó törvény 67. -a alapján megállapított tényleges havi rendszeres illetménykiegészítés összegét,
* A pedagógusok kötelező ágazati pótlékát;
* A rendvédelmi szervek hivatásos állományánál a szolgálati időpótlék és a hivatásos pótlék együttes összegét,
* A rendvédelmi és a Nemzeti Adó- és Vámhivatal tisztjelöltjeinek illetménypótléka
* A honvédek jogállásáról szóló tv. szerinti honvédelmi szolgálati díj havi összegét,
* A honvédelmi alkalmazottak gazdálkodási illetménykiegészítését kérjük beírni.

1. **Vezetői pótlék (LIAA110)**

Itt kell feltüntetni a magasabb vezető, illetve vezető besorolású foglalkoztatott részére megállapított, 2025. októberében érvényes vezetői pótlék összegét.

1. **Egyéb illetménypótlékok összesen (LIAA111)**

Ebben a változóban a jogszabály (a vonatkozó törvény és végrehajtási rendeletei) szerint járó illetménypótlék(ok) tényleges, teljes havi együttes összegét kell beírni, a kötelező pótlékok (LIAA124) és a vezetői pótlék (LIAA110) nélkül. Ilyen pótlék például a nyelvpótlék, a veszélyességi pótlék, és a címpótlék stb.

1. **2025. október hónapban ténylegesen fizetett munkaórák száma (LIAA105)**

A havibéresek esetében a ledolgozott munkaórák számát + a munkaszüneti és ünnepnapok, illetve a fizetett szabadságok óraszámát, az **órabéresek** esetében pedig az **október** **havi ténylegesen fizetett munkaórák** számát kérjük beírni.

**Teljes munkaidőben** foglalkoztatottak esetén ez az érték 2025-ben általános esetben - mivel október 23. csütörtökre esik - 22 munkanap+1 ünnepnap figyelembevételével napi 8 óra esetén **184 óra** volt, ha a munkavállaló normál munkarendben minden nap dolgozott, vagy csak fizetett szabadság címén volt távol.

A betegszabadság, táppénzes állomány, és a nem fizetett távollét időtartama, valamint a hóközi ki- és belépés - maximum 3x8 órával - csökkenti, a túlmunka időtartama pedig növeli a fizetett munkaórák számát.

**Speciális helyezetek:**

* A NEM készenléti jellegű munkakörben dolgozók készenléti/ügyeleti óráinak számát itt nem kell megadni, kivéve a készenlét alatt elrendelt munkavégzés időtartamát, tehát amikor rendkívüli munkavégzésre került sor.
* A készenléti jellegű munkakörben dolgozók fizetett munkaóráinak számát viszont meg kell adni.
* Kérjük, amennyiben a keresetnek része túlóradíj is, a túlórák számát a túlóradíjjal összhangban adják meg és a fizetett órák számához is adják hozzá.
* Amennyiben a munkavállaló szabadnapot kapott a ledolgozott túlóráért, kérjük, a túlórák számát ne adják meg, és a fizetett órák számához se adják hozzá!
* **Munkaidőkeret** vagy elszámolási időszak alkalmazása esetén kérjük, hogy a fizetett munkaórák számát és a keresetet úgy adják meg, hogy a két adat összhangban legyen egymással. Amennyiben az októberben ténylegesen ledolgozott órák számát és az ehhez tartozó keresetet nem tudják megállapítani, a következő szakértői becsléssel megállapított adatot kérjük közölni:
  + a munkaidőkeretben ledolgozott munkaórák számát és a keresetet annak az elszámolási időszaknak havi átlaga alapján kérjük közölni, amelybe október hónap beleesett;
  + amennyiben ez nehézségbe ütközik, akkor kérjük az egész évre vonatkozó havi munkaidő és kereset átlagokat adják meg. Éves elszámolás esetén a teljes évre eső óraszám 1/12-t és a kapott kereset 1/12-t írják be a megfelelő sorokba. Éves elszámolás esetén, ha évközi belépő a foglalkoztatott, akkor az ott töltött hónapok számával elosztott óraszámot és keresetet kérjük megadni.

1. **2025. október hónapban fizetett túlórák száma (LIAA106)**

Az október hónapban kifizetett, a fizetett órák számának részét képező órák számát kérjük beírni.

* A túlórák számának minden esetben összhangban kell lenni a **ténylegesen kifizetett túlóra alapdíjának és pótlékának** összegével**.**
* Amennyiben a munkavállaló szabadnapot kapott a ledolgozott túlórákért, kérjük, a túlórák számát ne adják hozzá a fizetett munkaórák számához!
* A NEM készenléti jellegű munkakörben dolgozók készenléti/ügyeleti óráinak számát itt nem kell megadni, kivéve a készenlét alatt elrendelt munkavégzés időtartamát, tehát amikor rendkívüli munkavégzésre került sor.

1. **2025. október hónapban ügyeletben töltött fizetett órák száma (LIAA107)**

A nem készenléti jellegű munkakörök esetében az október hónapban ügyeletben töltött és fizetett tényleges órák számát kérjük beírni. Az ügyeletben töltött órák számát kérjük, ne adják hozzá a fizetett órák számához és a túlórák számához sem. Kérjük, hogy az ügyeleti órák száma és a 2025. október havi ténylegesen kifizetett ügyelet alapdíja és pótléka legyen összhangban egymással.

1. **2025. október havi ténylegesen kifizetett összes bruttó kereset a nem havi rendszerességgel fizetett prémium, jutalom, 13. és további havi fizetés, illetve korrekció NÉLKÜL (LIAA114)**

Az itt megjelenő kereset összege az október havi összes kifizetést tartalmazza (csak keresetelemek!), a nem havi rendszerességgel fizetett jutalom, prémium **nélkül**, a munkanapra eső fizetett ünnepre járó díjazással együtt (2025-ben október 23. munkanapra esett).

A munkaügyi statisztika szempontjából a keresetbe tartoznak az alapbér (illetmény+kötelező illetménykiegészítés és illetmények pótlékok), a bérpótlékok, a kiegészítő fizetés, a prémium, jutalom, valamint a 13. és további havi fizetés. Felhívjuk figyelmét, hogy a betegszabadság, a kompenzáció és a végkielégítés NEM részei a keresetnek.

A keresetadat EBBEN A FELVÉTELBEN nem tartalmazhatja a következőket:

* + az októberi keresettel elszámolt, de több havi munkát jelentő feladatok után októberben kifizetett **nem havi rendszerességű prémium, jutalom**,
  + az esetleg októberben kifizetett **13. havi fizetés** összege, valamint
  + az esetleges **korrekció** összege (pl. előző havi betegállomány miatti bérszámfejtési korrekció).

A kereset összege tartalmazza a kiemelt kereset elemek (LIAA115, LIAA116, LIAA117, LIAA119) összegét is. A kereset nem minden esetben éri el a minimálbér összegét: ha valaki maximum 3 napig fizetés nélkül van távol, vagy ha teljesítménybéres, és a teljesítmény nem éri el a 100%-ot, a kereset kevesebb lehet, mint az alapbér. A keresetadatnak minden esetben a fizetett órákra kell vonatkoznia, még elszámolási időszak alkalmazása esetén is.

Az Apanap első öt napja nem része a fizetett szabadságnak és a keresetnek, illetve pótszabadságként sem értelmezhető, mert az ezekre a napokra kifizetett távolléti díjat az állam megtéríti. A második 5 Apanap azonban már része a szabadságnak és a keresetnek is.

1. **2025. október havi ténylegesen kifizetett műszakpótlék és éjszakai pótlék (LIAA115)**

A bruttó keresetből (LIAA114) kiemelve, a vonatkozó jogszabályok vagy a kollektív szerződésekben meghatározottak alapján éjszakai pótlék, illetve a változó kezdetű napi munkaidőben dolgozó munkavállaló részére, a 18 és 6 óra közötti időtartamra elszámolt műszakpótlék október havi együttes összege kerül ide, ideértve a pótlékátalányt is.

1. **2025. október havi ténylegesen kifizetett túlóra alapdíja és pótléka, vagy túlóra átalány (LIAA116)**

A bruttó keresetből (LIAA114) kiemelve a **túlmunka alapdíját és pótlékát**, vagy a túlmunka átalánydíját kell megadni. Ennek a keresetelemnek a fizetett túlórákra (LIAA106) kell vonatkoznia.

A túlóra pótlék a rendkívüli munkavégzés pótléka, beleértve a pihenőnapon, a munkaszüneti napon és a heti pihenőnapon végzett munkák pótlékát is.

1. **2025. október havi ténylegesen kifizetett ügyelet alapdíja és pótléka (LIAA117)**

A LIAA107 változóban megadott, október hónapban ügyeletben töltött órák után fizetett ügyeleti díj alapdíját és pótlékát kell megadni.

1. **2025. október hónapra, havi rendszerességgel fizetett prémium, jutalom. illetve 13. és további havi fizetés (LIAA119)**

A bruttó keresetből (LIAA114) kiemelten tartalmazza a **havi rendszerességgel fizetett** prémium, jutalom, illetve 13. és további havi fizetés összegét. A nem havi rendszerességgel fizetett prémium, jutalom és 13. havi fizetés összegét külön változóban kell megadni (LIAA122).

**Prémium**: az előre meghatározott feladatok teljesítése esetén a munkavállaló részére fizetett összeg.

**Jutalom**: az egyéni teljesítményekhez kötődően (az elvégzett munka utólagos értékelése alapján) a munkavállaló részére fizetett összeg. Ide tartozik a szervezet év végi eredményétől függő, a munkavégzés ellentételezését szolgáló nem rendszeres kereset.

**Nem tartozik a prémium, jutalom körébe például:**

* a tulajdonosokhoz kötött osztalék jellegű kifizetés (nem munkaerőköltség),
* jubileumi jutalom (nem a munkavégzés közvetlen ellentételezésére szolgál, így egyéb munkajövedelemnek minősül)

1. **2025. évben kifizetett egyéb bruttó munkajövedelem (LIAA120)**

Itt kell feltüntetni a 2025-ben kifizetett egyéb munkajövedelmek együttes összegét, függetlenül attól, hogy havi vagy nem havi rendszerességgel fizették ki őket.

Az egyéb munkajövedelem a munkavállaló részére jogszabályban kötelezően meghatározott, valamint a munkáltató által önként nyújtott juttatás. Ezen juttatásokat a kereset elszámolásával megegyezően, bruttó módon, a munkavállalót terhelő járulékokkal és a személyi jövedelemadó-előleggel együtt kérjük jelenteni.

Az egyéb munkajövedelmek között jelentendők:

* Otthontámogatás (2026-tól)
* a kiküldetési napidíj adóköteles hányada,
* a lakhatási költségtérítés,
* az étkezési térítés,
* a munkakörhöz kapcsolódó költségtérítések (pl. üzemanyag-költségtérítésből az szja-törvényben meghatározott jövedelemrész és az üzemanyag-megtakarítás teljes összege),
* a munkába járással kapcsolatos költségtérítések, a kizárólag saját használatra biztosított, illetve magáncélra is igénybe vehető cégautóval kapcsolatos költségek,
* a jubileumi jutalom,
* a versenytilalmi kötelezettségvállalás (hallgatási díj),
* az egyéb természetbeni munkajövedelmek: ruházati költségtérítés, üdülési hozzájárulás, illetve térítésmentes üdültetés önköltségen elszámolt értéke, a munkáltató saját termékéből a munkavállaló részére térítésmentesen vagy kedvezményesen adott hányad önköltségen számított értéke, illetve a kedvezmény összege, valamint a munkavállalónak térített szolgáltatási díjak, a tárgyjutalom pénzben kifejezett értéke, diákhitel-törlesztési támogatás,
* a részvény, értékpapír juttatás**.**

**Figyelem!** A Cafetéria rendszerben adott juttatások egy része **a szociális költségek** közé tartozik, így azokat nem kérjük szerepeltetni (pl. beiskolázási segély, a munkavállaló részére kötött, de a munkáltató által fizetett baleset-, élet- és nyugdíjbiztosítás díja).

1. **2025. évben kifizetett nem havi rendszerességgel fizetett prémium, jutalom, 13. és további havi fizetés (LIAA122)**

A nem havi rendszerességgel fizetett prémium, jutalom, 13. havi fizetés ebben az adatfelvételben **NEM** része a keresetnek (LIAA114). Kérjük, a 2025-ös évben kifizetett nem rendszeres prémium, jutalom teljes összegét írják be, függetlenül attól, hogy melyik évi teljesítmény után fizették!

1. **COFOG kód (COFOG)**

A foglalkoztatott COFOG kódját kérjük megadni.

1. **A telephely település azonosító száma (TELAZ)**

Annak a telephelynek a település azonosítóját kérjük beírni, ahol a foglalkoztatott dolgozik.